b'\n_START_ARTICLE_\nBert Corbeau\n_START_SECTION_\nKariera\n_START_PARAGRAPH_\nPrvi ve\xc4\x8dji klub, v katerem je Corbeau zaigral, je bil Montreal Canadiens. Vanj je pri\xc5\xa1el leta 1914 in odigral tri sezone v ligi National Hockey Association. Leta 1916 je z njim tudi osvojil Stanleyjev pokal. S klubom je sodeloval \xc5\xa1e pet sezon v ligi NHL. Leta 1919 je igral v finalu Stanleyjevega pokala, a pokala ni osvojil, ker so finale po petih tekmah odpovedali zaradi izbruha \xc5\xa1panske gripe. Leta 1922 se je pridru\xc5\xbeil mo\xc5\xa1tvu Hamilton Tigers in zanj v eni sezoni prispeval 10 golov in 4 podaje. Po sezoni se je preselil v mo\xc5\xa1tvo Toronto St. Patricks, v katerem je ostal do leta 1927, ko se je preselil v CPHL mo\xc5\xa1tvo Toronto Ravinas. Kariero je zaklju\xc4\x8dil v \xc5\xa1e enem CPHL klubu, klubu London Panthers.'